Það eru því liðin 30 ár síðan . Eftirtaldir aðilar hafa staðið að eða standa núna að skógrækt á jörðunum : Í Hrosshaga voru það Helgi Guðmundsson , Margrét Sverrisdóttir , Gunnar Sverrisson og Sigríður J. Sigurfinnsdóttir . Á Spóastöðum Þorfinnur Þórarinsson , Áslaug Jóhannesdóttir , Ingvi Þorfinnsson , Þórarinn Þorfinnsson og Hildur María Hilmarsdóttir . Á Galtalæk Njörður Ó. Geirdal , Sigurbjörg Snorradóttir , Agnes Geir ... Ef ekið er í átt að Kórnum , íþróttahúsinu , þá er þar , suður af , hesthúsahverfið Heimsendir og enn sunnar er Guðmundarlundur , en afleggjarinn þangað er merktur . Þeir sem koma að austan , fara til vinstri út af hringtorginu við Rauðavatn og svo aftur til vinstri við Ö ... Lög Félags skógareigenda á Suðurlandi , FsS 1. grein Félagið heitir Félag skógareigenda á Suðurlandi . Félagssvæði þess er Suðurland og Reykjanes . 2. grein Heimilisfang þess og varnarþing er að Austurvegi 1 , 800 Selfossi . 3. grein Markmið félagsins eru : a ) Að vera samtök og málsvari þeirra , sem áhuga hafa á að vinna að skógrækt og ræktun nytjaskóga á félagssvæðinu . b ) Annast samskipti og samningagerð fyrir hönd félagsmanna við þá aðila sem félagsmenn óska eftir og tilefni er til . c ) Að sjá til þess að félagsmenn eigi kost á fræðslu og leiðbeiningum í skógrækt eins og þörf er á á hverjum tíma . d ) Að leita markaða fyrir skógarafurðir . 4. grein Félagar geta þeir orðið sem eru eigendur og / eða ábúendur lögbýla og / eða jarðarhluta á Suðurlandi og stunda hvers konar skógrækt á jörðum sínum . Eitt félagsgjald greiðist fyrir lögbýli og / eða jarðarhluta . 5. grein Aðalfundur er æðsta vald í málefnum félagsins og skal haldinn eigi síðar en 1. júní ár hvert og til hans boðað með sannanlegum hætti með minnst 10 daga fyrirvara . Aðalfundur er lögmætur ef löglega er til hans boðað . Stjórn félagsins getur boðað til félagsfundar þegar hún telur ástæðu til þess og / eða 1/3 hluti félagsmanna æskir þess . Skal þá boðað til hans með sama hætti og til aðalfundar . Verkefni aðalfundar skal vera : 1 ) Leggja fram skýrslu stjórnar ásamt endurskoðuðum reikningum félagsins til samþykktar . 2 ) Kosning stjórnar . 3 ) Kosning fulltrúa í stjórnir , ráð og félagasamtök sem félagið er aðili að hverju sinni . 4 ) Aðalfundur ákveður árgjöld félagsins . 5 ) Önnur mál 6. grein Aðalstjórn félagsins skipa 5 félagsmenn og 3 til vara og fer hún með framkvæmdastjórn félagsins á milli aðalfunda . Stjórnin má ekki skuldbinda félagið fjárhagslega umfram það sem fram kemur í samþykktum aðalfundar . Kosningar skulu vera skriflegar og leynilegar og uppástungur því aðeins leyfðar að fundurinn samþykki . a ) Kjósa skal formann sérstaklega til þriggja ára í senn . b ) Aðra aðalmenn skal kjósa sameiginlegri kosningu og skiptir stjórn með sér verkum að öðru leyti . Kjörtímabilið er 3 ár . c ) Ritari gegnir stöðu varaformanns . d ) Kjósa skal 3 varamenn til eins árs í senn . e ) Skoðunarmenn eru tveir og tveir til vara kjörnir til eins árs í senn . 7. grein Ákvörðun um slit félagsins er tekin á aðalfundi , með einföldum meirihluta atkvæða og renna þá eignir félagsins , ef einhverjar eru , til málefna er samræmast tilgangi félagsins . 8. grein Lög þessi tóku gildi með samþykki aðalfundar 28.03.1998 og síðari breytingum frá 23. apríl 2010 , 5. maí 2012 og 21. apríl 2018 . Tillögur til lagabreytinga skulu berast stjórn félagsins fyrir 1. mars . Tillögur til lagabreytinga skulu sendar út með boðun aðalfundar . Til breytinga á lögum þessum þarf minnst 2/3 hluta atkvæða á aðalfundi . Félag skógareigenda á Suðurlandi FsS er hagsmunafélag skógarbænda og félagssvæðið er Suðurland , frá Reykjanesskaga til Hornafjarðar . Markmið félagsins er að gæta hagsmuna félagsmanna og hafa samskipti við yfirvöld um málefni félagsins , stuðla að fræðslu til félagsmanna og nýjum leiðum til nýtingar skógarafurða . FsS er málsvari þeirra sem hafa áhuga á skógrækt og bættri stöðu skógræktar sem atvinnugreinar . Sambærileg félög starfa í öðrum landshlutum og regnhlífarsamtök þeirra eru Landssamtök skógareigenda LSE . Félagið tilnefnir einn mann í stjórn Landssamtaka skógareigenda , en það starfar líkt og önnur búgreinasamtök . Landssamtökin eru félagar í Bændasamtökum Íslands og eiga fulltrúa á Búnaðarþingi . Við hvetjum alla skógarbændur á Suðurlandi til að ganga í félagið . Við hvetjum einnig skógarbændur til að taka þátt í félagsstörfum og skemmtiferðum á vegum félagsins . Upplýsingar um félagsfundi og aðra atburði á vegum félagsins er að öllum jafnaði komið á framfæri við félagsmenn með tölvupósti . Fundargerðir birtast á heimasíðunni , skogarbondi.is Nánari upplýsingar veitir María E. Ingvadóttir í síma 895 8835 , eða í tölvupósti á netfangið mariaei@simnet.is